als_Latn dik_Latn sag_Latn
Në përgjigjen që i dha LSI-së, Dritan Leli shkroi se sheshi i qytetit ishte dhënë për dy muaj në përdorim një partie. Dokumenti bëri xhiron në media dhe habiti, për guximin e zyrtarëve të Bashkisë së Vlorës, që japin sheshe në përdorim për partitë politike.
Pas lajmit të publikuar në media ka reaguar edhe zëvendëskryeministrja Ledina Mandija që i kërkon sqarime nga kryetari i Bashkisë së Vlorës, Dritan Leli, për dhënien me koncesion të sheshit në qytetin e Vlorës.
Konkretisht, Mandija kërkon të dijë se cilës parti i është dhënë sheshi publik për t’u përdorur për dy muaj dhe për llojin e aktivitetit për të cilin është dhënë leja.
“Çfarë praktike është ndjekur në dhënien e lejes? Për cilin subjekt politik është dhënë për përdorim sheshi? Të vihem në dijeni për llojin e aktivitetit për të cilin është dhënë leja?”, janë disa prej pyetjeve që Mandija kërkon sqarim urgjent nga kryetari i Bashkisë së Vlorës, Dritan Leli.
Dokumenti që u publikua në media është përgjigja që i ka kthyer Bashkia e Vlorës Lëvizjes Socialiste për Integrim, kur kjo kërkoi të zhvillonte një takim në shesh.
“Në përgjigje të kërkesës suaj ju sqarojmë se Bashkia Vlorë me shkresën nr. 3314/1 datë 5.05.2017 i ka dhënë leje një subjekti tjetër për përdorim nga data 01.05.2017 deri më datën 30.06.2017 sheshin para Pallatit të Sportit “Flamurtari” Vlorë për qëllime elektorale. Ju sugjerojmë të bëni kërkesë për përdorim të ndonjë ambjenti tjetër”, – shkruhet në dokumentin që mban firmën e kryebashkiakut Leli. Në dokument shihet firma e kryebashkiakut të Vlorës, Dritan Lela e që mban datën 7 qershor.
als_Latn als_Latn als_Latn als_Latn als_Latn als_Latn